Color Oracle - Astrodienst Guest user u1371985516
30-Jun-2016, 22:02 UT/GMT Wie HY sê - Forum 2.0 - jimileroux.com
Posted by Jimi le Roux on December 11, 2019 at 4:24pm in Kursusse inligting en aflaaistukke
As iemand ons vra “wie is jy”, sal ons gewoonlik met ons naam antwoord. ‘n Naam is egter ‘n blote etiket, wat niks verklap van wie ons werklik is nie! Daarna sal ons dalk verwys na ons kulturele groep, streek of beroep: “ek is ‘n onderwyser uit die Noord-Transvaal” of “ek is ‘n Afrikaanssprekende uit die Kaap.” Dit gee meer inligting , maar sê steeds nie wie ons werklik—hierbinne—is nie. Nog meer inligting word oorgedra deur ons persoonlikheid, kragte, waardes of passie. Steeds sê dit maar min van my wese of my waarde as mens.
‘n Fout wat mense dikwels maak is om hul identiteit te soek in wat ander van hulle sê. Hulle meet hulleself aan die populêre kultuur of sosiale media, aan rolmodelle of wat vriende vir hulle sê. Om egter jou identiteit en waarde te soek in hierdie wêreld, of by ander mense, neem jou bloot verder van wie jy werklik is, volgens die Bybel!
Volgens die Bybel is daar net Een wat kan sê wie jy is en dit is Hy wat jou gemaak het! Net God ken sy bedoeling met jou en net Hy ken jou deur en deur. Ons moet dus noodwendig na die Skrif toe gaan en gaan lees wat HY van ons sê. DIT is wie ons is! Dan moet ons dit radikaal gaan uitleef.
Volg hierdie reis saam met ons en ontdek “wie Hy sê ek is”!
Laai die Inhoud en Deel 1 gratis af by die skakels hieronder. Daaruit sal jy sien hoe ons kursus lyk.
Kyk ook na hierdie video, waarin ek iets meer oor die kursus verduidelik.
As jy enige vrae of probleme het, laat dadelik weet! Kliek hier om ons te e-pos.
WHS#0 Voorblad en Inhoud
WHS#1 Deel 1 - Ek is 'n Mens